Diari Oficial de la Generalitat Valenciana


Sumari del DOGV 6157, del 02-12-2009 (2009/13556)

RESOLUCIÓ de 24 de novembre de 2009, de l'Institut Valencià de Finances, per la qual s'anuncia una emissió de bons de l'Institut Valencià de Finances per un import de 50.465.617 euros.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6157

Data del DOGV
:   02-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13894


Data del document
:   24-11-2009

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * hisenda regional
    * deute públic
    * títol de crèdit

RESOLUCIÓ de 24 de novembre de 2009, de l'Institut Valencià de Finances, per la qual s'anuncia una emissió de bons de l'Institut Valencià de Finances per un import de 52.904.779 euros. [2009/13661]  
La disposició addicional vuitena de la Llei 7/1990, de Pressupostos, crea l'Institut Valencià de Finances, i establix en l'apartat 5.g) que els recursos econòmics de l'Institut estan constituïts, entre altres, per les emissions de títols de renda fixa o altres operacions d'endeutament. Així mateix, el Decret 83/1994, de 26 d'abril, del Govern Valencià, pel qual s'aprova el Reglament de l'Institut Valencià de Finances regula en l'article 24 els recursos de l'Institut, entre els que es troben les esmentades emissions.  
D'altra banda, l'article 16.1.c) de l'esmentat Reglament atribuïx a la Comissió d'Inversions de l'IVF la competència per a establir el Programa d'Endeutament de l'IVF, Programa que, amb relació a l'any 2009, va ser aprovat per la Comissió en la seua reunió d'11 de desembre de 2008.  
Les anuals lleis de pressupostos de la Generalitat establixen els límits a l'endeutament de l'Institut Valencià de Finances, que per a este exercici va quedar establit per l'article 40 de la Llei 17/2008, de 29 de desembre, de Pressupostos de la Generalitat per al 2009.  
Per mitjà de la Resolució de 2 de novembre de 2009, de l'Institut Valencià de Finances, es constituïx el mercat autonòmic de Deute Públic en anotacions de la Generalitat en la Borsa de Valors de València, i establix que podran ser admesos a negociació en este mercat, en virtut de la mera sol·licitud de l'emissor, els bons i les obligacions emesos per l'Institut Valencià de Finances.  
El Decret 158/1997, de 29 d'abril de 1997, del Govern Valencià, disposa en l'article únic que l'Institut Valencià de Finances publicarà en el Diari Oficial de la Comunitat Valenciana el corresponent acord d'emissió de deute de l'Institut mencionat, en el qual consten la denominació, el nombre d'unitats, el valor nominal i la resta de característiques i condicions dels valors integrats en l'emissió.  
Fent ús de les facultats atribuïdes pel Decret 83/94, de 26 d'abril, del Govern Valencià, pel qual s'aprova el Reglament de l'Institut Valencià de Finances, de conformitat amb la normativa vigent, i a fi d'iniciar la cotització dels bons en el mercat autonòmic de Deute Públic en Anotacions de la Generalitat, resolc:  
1. Donar publicitat a l'emissió de bons de l'Institut Valencià de Finances per un import de 64.818.520 d'euros.  
2. Les característiques dels bons són les següents:  
- Denominació: Bons IVF 2,685% venciment 3-12-2014.  
- Naturalesa dels valors: bons simples denominats en euros.  
- Emissor: Institut Valencià de Finances.  
- Codi ISIN: ES030015100  
- Import nominal i forma de representació: 46.446.655 d'euros, constituïts per 780 valors, representats per mitjà d'anotacions en compte, de 50.000 euros de valor nominal cada u.  
- Garantia: els valors emesos per l'Institut Valencià de Finances tenen la garantia de la Generalitat Valenciana en els mateixos termes que els de la seua Hisenda, en virtut de la Llei 7/1990, de creació de l'Institut Valencià de Finances.  
- Data d'emissió i desemborsament: 3 de desembre de 2009.  
- Preu de l'emissió: 100% del seu valor nominal.  
- Forma d'amortització: única, al venciment.  
- Data d'amortització: 3 de desembre del 2014.  
- Preu de reemborsament: a la par.  
- Tipus d'interés: Variable, determinat per a cada període trimestral d'interessos, pel tipus d'interés de referència més un diferencial de 78 punts bàsics. Els interessos es calcularan sobre la base Act/360: nombre de dies reals transcorreguts entre dues dates de pagament d'interessos (numerador) dividit per 360.  
- Tipus d'interés de referència: serà l'Euribor a tres mesos fet públic a través de la pàgina EURIBOR01 del sistema Reuters (o qualsevol altra pàgina que substituïsca o facilite la mateixa informació) corresponent al segon dia hàbil per a TARGET2 anterior a la data d'inici del període.   
Si en alguna data de determinació del tipus d'interés no estiguera disponible la pantalla rellevant, l'Euribor a tres mesos es determinarà sobre la base de les cotitzacions dels tipus oferits per quatre bancs de referència que operen en la Zona Euro per a depòsits en euros de termini igual a l'establit i per un import representatiu a les 11:00 a.m. (hora de Brussel·les) en la data de determinació del tipus d'interés. L'entitat encarregada de la determinació sol·licitarà les dites cotitzacions a les oficines centrals de la Zona Euro dels bancs de referència esmentats.   
Si en la data de determinació del tipus d'interés s'obtenen almenys dues cotitzacions, es determinarà la mitjana aritmètica (arredonida com s'ha especificat) dels tipus d'interés cotitzats. Si s'obtenen menys de dues cotitzacions es prendrà la mitjana aritmètica dels tipus cotitzats per bancs de primer ordre de la Zona Euro seleccionats per l'entitat encarregada de la determinació aproximadament a les 11:00 a.m. (hora de Brussel·les), per a préstecs a bancs europeus de primer ordre per al termini aplicable i per un import representatiu.  
En absència o impossibilitat d'obtenció dels tipus establits en els paràgrafs anteriors, serà l'entitat encarregada de la determinació qui determinarà el tipus d'interés aplicable.  
- Entitat encarregada de la determinació del tipus d'interés: Morgan Stanley & Co. International plc.  
- Data de pagament d'interés: Els interessos es meritaran amb periodicitat trimestral i seran pagadors el 3 de març, 3 de juny, 3 de setembre i 3 de desembre de cada any. No obstant això, si qualsevol data de pagament d'interessos coincidix amb un dia que no siga una data hàbil de liquidació TARGET2 es posposarà la data de venciment i pagament d'eixe període fins a la següent data hàbil de liquidació TARGET2, llevat que resulte ser un dia del mes natural següent, en este cas s'avançaria a la data de liquidació TARGET2 immediatament anterior.  
- Tipus d'inversor objectiu: Inversor qualificat segons el que establix la Llei 24/1988, de 28 de juliol del Mercat de Valors.   
- Negociació dels valors: l'emissió cotitzarà en el Mercat autonòmic de Deute Públic en Anotacions de la Generalitat en la Borsa de Valors de València.   
- Entitat encarregada del registre comptable, compensació i liquidació de valors: Servici d'Anotacions en Compte i Liquidació de la Borsa de Valors de València (SACL).  
- Entitat col·locadora: Morgan Santley & Co. International plc.  
- Legislació aplicable: els valors i la present emissió es regiran per la legislació espanyola.  
- Fiscalitat: de conformitat amb la legislació aplicable.  
3. Sol·licitar a partir de la data d'emissió, l'admissió a negociació d'esta emissió en el Mercat autonòmic de Deute Públic en Anotacions de la Generalitat en la Borsa de Valors de València.  
València, 24 de novembre de 2009.- El director general: Enrique Pérez Boada.